Diari Oficial de la Generalitat Valenciana


Sumari del DOGV 6298, del 28-06-2010 (2010/7097)

RESOLUCIÓ de 28 de maig de 2010, del conseller d'Educació, per la qual es modifica el conveni de creació de l'Escola Infantil de Picanya (València), per canvi d'ús d'unitats autoritzades.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6298

Data del DOGV
:   28-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/7097


Data del document
:   28-05-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 28 de maig de 2010, del conseller d'Educació, per la qual es modifica el conveni de creació de l'Escola Infantil de Picanya (València), per canvi d'ús d'unitats autoritzades. [2010/7097]  
L'expedient ha sigut iniciat a instància del representant de l'Ajuntament de Picanya, entitat titular de l'Escola Infantil municipal de Picanya, situada al carrer Corts Valencianes, 8, de la citada localitat i amb número de codi 22128621, i en este sol·licita la modificació del conveni de creació, per canvi d'ús d'unitats autoritzades.  
El 29 de maig de 2009, es va subscriure un conveni entre la Generalitat Valenciana (Conselleria d'Educació) i l'Ajuntament de Picanya (València) amb què es creava l'Escola d'Educació Infantil de primer cicle, de titularitat municipal, en Picanya, per a impartir ensenyaments d'Educació Infantil de Primer Cicle amb 7 unitats i un màxim de 107 llocs escolars.  
En la clàusula sèptima del mencionat conveni s'autoritza al conseller competent en matèria d'Educació, per delegació, conforme a l'article 13.5 de la llei 30/1992, de 26 de novembre, per a aprovar qualsevol modificació que es produïsca en les ensenyances, instal·lacions i la resta de requisits que ha de reunir el centre.  
La Direcció General d'Ordenació i Centres Docents va declarar, a través de informe favorable de data 27 d'abril de 2010, l'adequació de les instal·lacions proposades, quant a espais educatius es referix, al que disposa la legislació aplicable, per la qual cosa, l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE de 12.03.2010).  
Vist que la Unitat Tècnica de la Direcció Territorial d'Educació de València ha emés informe favorable en el seu respectiu àmbit competencial.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig (BOE de 04.05.06), d'Educació; el Decret 2/2009, de 9 de gener (DOCV de 14/01/09), del Consell, pel qual s'establixen els requisits mínims que han de complir els centres que impartisquen el Primer Cicle de l'Educació Infantil a la Comunitat Valenciana; y el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general d'Ordenació i Centres Docents de data 28 de maig 2010, i de conformitat amb la mateixa, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, per el que s'aprova el Reglament Orgànic i Funcional de la Conselleria d'Educació, resolc:  
Primer  
Aprovar la modificació del conveni de creació de l'escola que a continuació s'indica, en els termes que s'hi especifiquen:  
Denominació genèrica del centre: Escola Infantil de Primer Cicle  
Denominació especifica del centre: Municipal  
Domicili: C/ Corts Valencines, 8  
Localitat: Picanya  
Província: València  
Codi: 89369886  
Titular: Ajuntament de Picanya  
Modificació que s'autoritza:  
S'autoritza el canvi d'ús de les unitats autoritzades, a la mencionada l'escola, de manera que quedarà configurada amb la composició següent:  
7 unitats d'Educació Infantil de Primer Cicle amb 109 llocs escolars.  
- 1 unitat per a xiquets de 0-2 anys amb 8 llocs escolars.  
- 2 unitats per a xiquets d'1-2 anys amb 26 llocs escolars.  
- 1 unitat per a xiquets d'1-3 anys amb 15 llocs escolars.  
- 3 unitats per a xiquets de 2-3 anys amb 60 llocs escolars.  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
Tercer  
La present orde tindrà efectes des de la data en què es dicta, no obstant, els seus efectes acadèmics s'entenen referits al començament del pròxim curs escolar.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, esgota la via administrativa, y contra la mateixa es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació els terminis començaran a comptar des de l'endemà de la publicació en el Diari Oficial de la Comunitat Valenciana.  
València, 28 de maig de 2010.- El conseller d'Educació: Alejandro Font de Mora Turón.